钦定古今图书集成/明伦汇编/氏族典/第356卷 > 《郑樵通志》 > 镏绩
## 钦定古今图书集成/明伦汇编/氏族典/第356卷 > 《郑樵通志》 > 镏绩

按《万姓统谱》：“绩字孟熙，南昌人。涣子方数岁，涣试以
诗，有奇句。既长，遂擅名一时。然素贫，转徙无常地，所
至书鬻文榜于门，得所酬物，辄市酒，乐宾客，不事生
产计。尝有客至，呼茗不即出，怪之，因入室。其妻方拾
破纸以代所爇薪，家不能具，担石箪瓢度昕夕，晏如
也。所著有《暠阳集》《霏雪录》《穿云集》传于世。”